《送秋 其三》
清代·汤储璠

我今飘泊何所成，扣船但欲为商声。惟有秋风不世情，昨来江上相和鸣。

落叶哀蝉亦叹息，逋臣嫠妇皆涕零。此时月白霜露清，我心所感犹和平。

但愁过此多冰雪，其声凛栗难为听。

作者简介：汤储璠，字茗孙，临川人。嘉庆辛未进士，官内阁中书。有《布帆无恙草》、《忍冬小草》、《长秋馆咏史诗钞》。